**OSNOVNA ŠKOLA KARLOBAG**

**Vladimira Nazora 11**

**53288 KARLOBAG**

Karlobag, 03. svibnja 2017.

**PREDMET:** **Poziv na sudjelovanje u savjetovanju s javnošću o nacrtu**

**Pravilnika o provedbi postupka jednostavne nabave**

Pravni temelj: čl. 15. Zakona o javnoj nabavi – ZJN 2016.

**Početak savjetovanja:** 03.05.2017. godine.

**Završetak savjetovanja:** 03.06.2017. godine**.**

**Osoba zadužena za provođenje savjetovanja s javnošću**: Ana-Maria Devčić

Savjetovanje s javnošću provodi se putem **Obrasca za savjetovanje** kojeg popunjavaju svi

zainteresirani gospodarski subjekti, fizičke i pravne osobe.

**Obrazloženje**

 Dana 1. siječnja 2017. godine stupio je na snagu novi Zakon o javnoj nabavi (NN 120/16) kojim se utvrđuju pravila o postupku javne nabave koji provodi javni ili sektorski naručitelj ili drugi subjekt u slučajevima određenim ovime Zakonom, radi sklapanja ugovora javnoj nabavi robe, radova ili usluga, okvirnog sporazuma te provedbe projektnog natječaja.

 U članku 12. stavku 1. točki 1. ZJN 2016. propisano je kako se odredbe Zakona ne primjenjuju za nabavu robe i usluga te provedbu projektnih natječaja procijenjene vrijednosti manje od 200.000,00 kn (bez PDV-a), odnosno za nabavu radova procijenjene vrijednosti manje od 500.000,00 kn (bez PDV-a), a takva nabava se naziva jednostavnom nabavom. Zakonodavac je propisao kako će naručitelj svojim općim aktom, a uzimajući u obzir načela javne nabave urediti pravila, uvjete i postupke jednostavne nabave, te kako je naručitelj obvezan ovaj opći akti kao i sve njegove kasnije promjene objaviti na internetskim stranicama.

 Prijedlog Pravilnika predstavlja opći akt kojim proračunski korisnik kao javni naručitelj opisuje pravila, uvjete i postupke jednostavne nabave koje će provoditi.

 Prijedlogom Pravilnika jednostavne nabave uzimaju se u obzir načela javne nabave i mogućnost primjene elektroničkih sredstava komunikacije kojima se jamči transparentan, odgovoran, ujednačen i učinkovit postupak provođenja postupaka jednostavne nabave s ciljem ekonomičnog i svrhovitog trošenja proračunskih sredstava.

 Nakon provedenog savjetovanja s javnošću, izrade izvješća o savjetovanju s javnošću te prihvaćanja ili odbijanja prijedloga i mišljenja, nacrt Pravilnika o provedbi postupka jednostavne nabave uputit će se na donošenje Školskom odboru.

 Pravilnik o provedbi postupaka jednostavne nabave će nakon donošenja biti objavljen na internetskim stranicama proračunskog korisnika.